تقييم المطعم : المطعم هذا جديد ، وعلى كلام العامل السعودي هناك هو فرنشايز لمطعم له أكثر من 35 سنة والشيف هو سويدي ذا أصول إيطالية ، وجايبين عمال من فروعه الأصلية في بلاده حتى يكون الطعم هنا كما هو هناك .

نبدأ التقييم :

زرت المحل مرتين ، جربت تقريب ً ا خمس أنواع بيتزا مختلفة .

المحل مشكلته أنه صغير وجلساته طاولات جانبية فقط ( بار ) مع مايقارب 10 كراسي ، رائحة البيتزا العظيمة تجول في المكان بالكامل . تقدر تشوف الشيف وهو يضع المقادير والبيتزا في الفرن ( الكهربائي ) لأنه على كلام الشيف في إيطاليا يسوونها بالحطب بينما في السويد بالفرن ، وموفرين شاشة تلفزيون ، والمنيو شكله جميل بعد .

خلاص من الشكليات ندخل في العميق ! المنيو فيه أكثر من 30 صنف بيتزا لحالها ، و 4 خيارات لبيتزا حالية من النوتيلا وغيرها ، المشروبات كوكاكولا وأخواتها مع الموية فقط .

تتنوع البيتزا لديهم من خضار - بحري - لحم - دجاج وخيارات تشمل بعضهم ببعض ، المشكلة في كبر المنيو هي الحيرة في الاختيار ، لكن أضمن لك أن خيارك بيكون كويس ، ماعدا في البحري ، مايكون فر ِ ش بس الشباب اللي كانوا معي عجبهم .

أول بيتزا جربتها كانت بول ّ و - دجاج مع الجرجير وصلصة مع شرائح طماطم - وتستاهل 1010 . وبيتزا بحرية بالكامل من محار وجمبري وغيرها ، على أنها أعجبت الشباب لكن أعطيها 710 . وبيتزا فيها بيكون ، وفطر وبيض لذيذة جد ً ّ ا تستاهل 910 . وبيتزا فيها جمبري وخرشوف ومرتديلا لذيذة وتستاهل 810 . وأخير ً ا بيتزا مارجريتا لذيذة وخفيفة مرة عالبطن 910 .

البيتزا عندهم مقاس واحد فقط وهو يكفي اثنين أكلهم عادي .

يعطون مع البيتزا سلطة ملفوف عادية مرة .

البيتزا أتعب وأنا أقول عجينتها خرافية ! لذيذة مرة حتى أنك تحب تأكل أطرافها ! الجبنة عندهم مرة لذيذة بعد ! المطعم يستاهل الزيارة وأعطيه 910 .